Reprezentanţii Iniţiativei pentru Responsabilitate Civică i-au adresat primarului general al Capitalei, Sorin Oprescu, o scrisoare deschisă în care îi cer, întrucât este şi medic, să se gândească la consecinţele prezenţei maidanezilor pe străzi asupra sănătăţii şi să ia măsuri pentru ca legea să fie aplicată.

Redăm, mai jos, integral, apelul:

„D-lui Profesor Doctor Sorin Oprescu, Primar General al Municipiului Bucureşti

SCRISOARE DESCHISA

Bucureştiul nu mai crede în lacrimi

Domnule Oprescu sunteti Medic, stiti cate suturi sunt necesare pentru o plaga prin muscare, stiti ce inseamna toxocaroza sau chistul hidatic si cat de periculoase pot fi ele pentru sanatatea omului.

Domnule Oprescu, va cerem azi sa fiti in primul rand Medic si apoi Primar. Vă cerem să realizati ca, în pofida calitatăţii Dvs. de Medic, permiteţi ca mii de bucureşteni sănătoşi să devină pacienţi ai serviciului de Urgenţe din pricina câinilor fără stăpân. Vă cerem deci să fiţi un Medic mai bun şi să apăraţi sănătatea bucureştenilor; pentru asta însă trebuie să vă cerem să deveniţi un Primar mult mai bun decât aţi dovedit până acum că sunteţi.

Domnule Primar Oprescu, vă cerem să onoraţi lacrimile pe care le-aţi vărsat după moartea lui Ionuţ Anghel, copilul ucis de câinii străzii in centrul Bucureştiului administrat de dumneavoastră. Vă cerem să ne dovediţi că acele lacrimi au fost sincere şi să vă respectaţi angajamentul de a curaţa oraşul de câini fără stăpân.

Domnule Oprescu vă cerem să respectaţi lacrimile familiei lui Ionut Anghel. Cunoaşteţi oare că ei nici nu-şi pot plânge copilul în pace deoarece cimitirul în care îşi doarme somnul de veci băieţelul lor este plin de câini fără stăpân agresivi? Că au fost atacaţi de aceşti câini?

Spuneţi că autoritatea dedicată acestei probleme lucrează şi capturează câini – membri ai Grupului IREC au făcut zeci de sesizări pentru toate sectoarele oraşului (în special parcuri) şi primăriile de sectoare ne-au comunicat că în urma acţiunilor de capturare au fost prinşi doar 2, 3 câini din haitele de 10-12 câini? Cunoaşteţi oare că la numărul de urgenţă 021-9844 de multe ori nici nu se răspunde? Cunoaşteţi că atunci când se răspunde şi sesizarea este preluată, deşi suntem anunţaţi că va fi soluţionată în 48 h, de multe ori trec şi 14 zile până la apariţia echipei de capturare?

Domnule Primar, când aţi refuzat, cu lacrimi în ochi, să demisionaţi, ne-aţi promis că veţi rezolva problema cu condiţia să aveţi o lege corectă şi eficientă care să va asigure cadrul legal pentru asta. Noi am crezut în sinceritatea lacrimilor şi a promisiunii Dvs. si ne-am luptat ca să determinăm Parlamentul să adopte legea de care aveaţi nevoie. Am organizat proteste, am ieşit pe caniculă şi pe ger alături de copiii noştri în stradă, am determinat media să ne sprijine efortul pentru ca Dvs. şi ceilalţi primari ai României să aveţi legea pe care aţi cerut-o ca să luaţi câinii de pe străzi. Ne-am expus noi şi familiile noastre atacurilor, insultelor, ameninţarilor şi calomniilor înfiorătoare proferate de grupurile extremiste pentru drepturile animalelor. Am suportat cu stoicism totul, am avut încredere în autorităţi şi am răzbit – v-am pus la dispoziţie un cadru legal, care, deşi imperfect, vă asigură mai mult decât oricând condiţiile pentru a vă ţine de promisiune şi a curaţa Bucureştiul de câini fără stăpân.

V-am dovedit printr-un sondaj IRES ca peste 72% dintre bucureşteni sustin ferm aplicarea Legii privind gestionarea cainilor fara stapan.Sondaj IRES: 72% dintre potenţialii participanţi la referendum înclină spre eutanasierea câinilor

Ca atare, Dle. Primar, vă anunţăm că Bucureştuiul nu mai crede în lacrimi, Bucureştiul aşteaptă fapte. Acum nu mai aveţi nicio justificare pentru a tergiversa aplicarea legii: aveţi legea, aveţi normele de aplicare, aveţi adaposturi şi contracte cu furnizorii de servicii de specialitate. Aveţi sprijinul nostru public pentru rezolvarea acestei probleme. Vă cerem deci imperativ:

Să aplicaţi Legea lui Ionut cu consecvenţă şi fără tergiversări.

Să eficientizaţi numarul de urgenţă 021-9844. Acest număr trebuie să fie funcţional 24h/zi

Să vă asiguraţi că echipele ASPA răspund in 48h la toate solicitările.

Să creşteţi rata de capturare a echipelor ASPA prin dotarea si utilizarea tranchilizantelor

Să lansaţi o campanie de conştientizare pentru cetăţeni în care promovaţi numărul de urgenţă şi mobilizaţi cetăţenii ca să solicite ridicarea câinilor fără stăpân din proximitatea domiciliului, a parcului de proximitate, a unităţilor de învăţământ din cartier şi de pe toate spaţiile publice unde remarcă prezenţa câinilor fără stăpân.

Să nu permiteţi grupurilor extremiste pentru drepturile animalelor să vă calomnieze, ameninţe sau insulte pentru că vă faceţi datoria faţă de bucureşteni. Vă cerem să formulaţi plângeri la Poliţie pentru orice ameninţare primită şi să porniţi acţiuni în justiţie pentru orice insultă şi calomnie vă este adresată pe tema aceasta. Vă cerem să nu vă lăsaţi intimidat de aceste grupuri extremiste în detrimentul datoriei Dvs. faţă de bucureşteni.

Sa instaurati pe raza Municipiului Bucuresti un aparat administrativ logistic de monitorizare a aplicarii de sanctiuni contraventionale si penale pentru persoane care incalca legea; pedepsiti drastic abandonul animalelor pe spatiul public si actele de agresiune asupra personalului de capturare.

Grupul IREC va monitoriza in permanenta modul in care autoritatile isi indeplinesc angajamentul de a aplica, cu seriozitate maxima, Legislatia privind gestionarea cainilor fara stapan. Aceasta nu este o campanie impotriva animalelor. Orice interpretare a campaniei noastre in acest fel este tendentioasa si lipsita complet de fundament. Nu toleram actele de violenta impotriva animalelor si vom condamna orice act care excede legislatia in vigoare - cerem insa cu fermitate aplicarea legii pentru ca Bucureştiul sa devină un oraş mai sigur, mai curat, mai civilizat.”